תקנות שעת חירום (סדרי דין בבתי הדין הרבניים בעת מצב חירום מיוחד)

{{ח:התחלה}}
{{ח:כותרת|תקנות שעת חירום (סדרי דין בבתי הדין הרבניים בעת מצב חירום מיוחד), התש״ף–2020}}

{{ח:פתיח-התחלה}}
{{ח:תיבה|ק״ת תש״ף, 804|תקנות שעת חירום (סדרי דין בבתי הדין הרבניים בעת מצב חירום מיוחד)}}, {{ח:תיבה|1352|תיקון}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק-יסוד: הממשלה#סעיף 39|סעיף 39}} {{ח:חיצוני|חוק-יסוד: הממשלה|לחוק־יסוד: הממשלה}}, מתקינה הממשלה תקנות שעת חירום אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות שעת חירום אלה –
{{ח:ת|סוג=הגדרה}} ”בית דין“ – בית דין רבני אזורי ובית הדין הרבני הגדול;
{{ח:ת|סוג=הגדרה}} ”מצב חירום מיוחד“ – מצב שבו השתבשו סדרי החיים התקינים במדינה או בחלק ממנה מחמת מצב הביטחון, מחמת חשש ממשי לפגיעה חמורה בבריאות הציבור או מחמת פגע טבע, ובשל כך לא ניתן לקיים פעילות שגרתית בבתי הדין;
{{ח:ת|סוג=הגדרה}} ”ראש בית הדין“ – כל אחד מאלה, לפי העניין:
{{ח:תתת|(1)}} לגבי בית הדין הרבני הגדול – נשיא בית הדין הרבני הגדול או דיין אחר של בית הדין הרבני הגדול שהנשיא קבע לכך;
{{ח:תתת|(2)}} לגבי בית דין רבני אזורי – ראש אבות בית דין רבני אזורי שבו הוא מכהן, ואם אין בבית הדין ראש אבות בית דין – אב בית הדין הרבני האזורי שבו הוא מכהן; מכהנים בבית דין רבני כמה אבות בית דין, יהיה ראש בית הדין הוותיק שבהם, ובין בעלי ותק שווה – הקשיש שבהם.

{{ח:סעיף|2|החלת התקנות}}
{{ח:תת|(א)}} {{ח:פנימי|סעיף 3|תקנות 3 עד 5}}, כולן או מקצתן, יחולו על בתי הדין, כולם או מקצתם, אם פרסם השר לשירותי דת הודעה על כך בשל מצב חירום מיוחד (להלן בתקנות שעת חירום אלה – ההודעה).
{{ח:תת|(ב)}} תחולתן של התקנות כאמור בתקנת משנה (א) תהיה מן המועד שנקבע בהודעה, אף אם קדם לפרסומה ברשומות, ועד למועד שייקבע.
{{ח:תת|(ג)}} פרסום הודעה כאמור בתקנת משנה (א) ייעשה, בסמוך, ככל האפשר, למועד חתימתה, באתר האינטרנט של בתי הדין הרבניים, וכן בשידורי רדיו או טלוויזיה או בשני עיתונים יומיים, וכמו כן ייעשה ברשומות; הנוסח שפורסם ברשומות הוא המחייב אף אם קדם לו פרסום בדרך אחרת.

{{ח:סעיף|3|עניינים שבהם יקוימו הליכים|תיקון: תש״ף}}
{{ח:תת|(א)}} בתקופת תוקפה של ההודעה יקוימו דיונים רק בעניינים המפורטים להלן:
{{ח:תתת|(1)}} בקשות לסעדים זמניים שנועדו לשמר מצב קיים, לרבות צו לעיכוב יציאה מן הארץ וסעד דחוף לעניין שהות ילדים;
{{ח:תתת|(2)}} בקשות לסעד דחוף המנויות {{ח:חיצוני|תקנות להסדר התדיינויות בסכסוכי משפחה (הוראת שעה)#סעיף 12|בתקנה 12(א) לתקנות להסדר התדיינויות בסכסוכי משפחה (הוראת שעה), התשע״ו–2016}};
{{ח:תתת|(3)}} בקשות דחופות לקיצור תקופת עיכוב ההליכים כמשמעותה {{ח:חיצוני|חוק להסדר התדיינויות בסכסוכי משפחה (הוראת שעה)|בחוק להסדר התדיינויות בסכסוכי משפחה (הוראת שעה), התשע״ה–2014}}, כמפורט להלן:
{{ח:תתתת|(א)}} בקשה דחופה בעניין העברת ילד למסגרת חינוכית;
{{ח:תתתת|(ב)}} בקשה דחופה לעניין טיפול פסיכולוגי בקטין;
{{ח:תתת|(4)}} בקשות דחופות לפי {{ח:חיצוני|חוק בתי דין דתיים (כפיית ציות ודרכי דיון)|חוק בתי דין דתיים (כפיית ציות ודרכי דיון), התשט״ז–1956}};
{{ח:תתת|(5)}} בקשות דחופות לשם מניעת עיגון לפי {{ח:חיצוני|חוק שיפוט בתי דין רבניים (נישואין וגירושין)|חוק שיפוט בתי דין רבניים (נישואין וגירושין), התשי״ג–1953}};
{{ח:תתת|(6)}} הליכים לפי {{ח:חיצוני|חוק למניעת אלימות במשפחה|חוק למניעת אלימות במשפחה, התשנ״א–1991}}, ולפי {{ח:חיצוני|חוק מניעת הטרדה מאיימת|חוק מניעת הטרדה מאיימת, התשס״ב–2001}}
{{ח:תתת|(7)}} בקשות דחופות לבירור יהדות כשכבר נקבע מועד קרוב לעריכת הנישואין;
{{ח:תתת|(8)}} סידור גט שכבר נקבע לו מועד ערב כניסתן לתוקף של תקנות שעת חירום אלה;
{{ח:תתת|(9)}} העניינים המפורטים להלן, ובלבד שדיין יחיד מוסמך לדון בהם:
{{ח:תתתת|(א)}} אישור הסכם;
{{ח:תתתת|(ב)}} עניין של נישואין;
{{ח:תתתת|(ג)}} ענייני משמורת ילדים והסדרי שהות;
{{ח:תתתת|(ד)}} מזונות זמניים;
{{ח:תתתת|(ה)}} דיוני קדם משפט או ישיבות גישור;
{{ח:תתת|(10)}} סידור גט שהחליט אב בית דין או ראש הרכב, מטעמים שיירשמו, לערוך, ובלבד שראה שאפשר לקיים בעת עריכת סידור הגט את ההוראות המפורטות {{ח:חיצוני|תקנות שעת חירום (נגיף הקורונה החדש – הגבלת פעילות)#סעיף 3א|בתקנה 3א לתקנות שעת חירום (נגיף הקורונה החדש – הגבלת פעילות), התש״ף–2020}} (להלן – כללי הזהירות).
{{ח:תת|(ב)}} הדחיפות לעניין תקנת משנה (א)(3) עד (5) ו־(7) תיקבע בידי ראש בית הדין.
{{ח:תת|(ג)}} מועד דיון בעניין שאינו מן העניינים המפורטים בתקנת משנה (א), שנקבע לתקופת תוקפה של ההודעה – בטל; מועד דיון לעניין כאמור ייקבע מחדש לאחר תום תקופת תוקפה של ההודעה.
{{ח:תת|(ד)}} על אף האמור בתקנת משנה (א), רשאי ראש בית הדין, מטעמים שיירשמו, לקבוע כי הליך מסוים הנמנה עם העניינים המפורטים בתקנת משנה (א) לא יידון, או שהליך מסוים שאינו נמנה עמהם – יידון.
{{ח:תת|(ה)}} על אף האמור בתקנת משנה (א), רשאי אב בית דין או ראש הרכב, מטעמים שיירשמו, להתיר קיום דיון במותב של שלושה בהליך מסוים, אם מצא כי קיימת דחיפות לכך, ובלבד שראה שאפשר לקיים בעת הדיון את {{ח:חיצוני|תקנות שעת חירום (נגיף הקורונה החדש – הגבלת פעילות)#סעיף 3א|כללי הזהירות}}.

{{ח:סעיף|4|הארכת מועדים}}
{{ח:ת}} תקופת תוקפה של ההודעה לא תבוא במניין הימים לעשיית דבר שבסדרי דין או בנוהג, שנקבעו בחיקוק או שקבע בית הדין, ובכלל זה מניין ימי תקופת עיכוב ההליכים בהתאם {{ח:חיצוני|חוק להסדר התדיינויות בסכסוכי משפחה (הוראת שעה)|לחוק להסדר התדיינויות בסכסוכי משפחה (הוראת שעה), התשע״ה–2014}}, אלא אם כן קבע בית הדין אחרת בהחלטה, מטעמים מיוחדים שיירשמו.

{{ח:סעיף|5|אגרה}}
{{ח:ת}} אגרה שיש לשלמה, לפני תחילת הליך, לפי {{ח:חיצוני|תקנות הדיינים (אגרות)|תקנות הדיינים (אגרות), התשי״ז–1957}}, יידחה תשלומה עד תום תקופת תוקפה של ההודעה, אם הוגשה יחד עם פתיחת ההליך בקשה לכך.

{{ח:סעיף|6|תוקף}}
{{ח:ת}} תוקפן של תקנות שעת חירום אלה לשלושה חודשים או עד למועד תחילתן של תקנות שיותקנו לעניין זה לפי {{ח:חיצוני|חוק הדיינים#סעיף 27|סעיף 27 לחוק הדיינים, התשט״ו–1955}}, לפי המוקדם מביניהם.

{{ח:חתימות|כ״ג באדר התש״ף (19 במרס 2020)}}
* '''בנימין נתניהו'''
ראש הממשלה
{{ח:סוגר}}
{{ח:סוף}}
[[קטגוריה:בוט חוקים]]